ประจำเดือนหมดได้1วัน เเล้วมีเพศสัมพันธ์กับเเฟน โดยเเฟนใส่ถุงยางทุกครั้งที่มีเพศสัมพันธ์ ก่อนจะเสร็จเเฟนก็เอาออกก่อน ส่วนตัวก็กินยาคุมเเผง(เเบบ28เม็ด)เข้าเดือนที่3 เเละกินอย่างสม่ำเสมอไม่เคยลืมเเต่จะคลาดเคลื่อนในการกิน5-10นาที กังวลว่าจะท้องไหม กลัวถุงยางรั่ว เเละควรทานยาคุมฉุกเฉินร่วมด้วยดีไหม
สวัสดีค่ะ หากได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% นอกจากนี้ หากได้ใช้ถุงยางอนามัยร่วมด้วย โอกาสในการตั้งครรภ์ก็จะยิ่งน้อยลงไปอีก ดังนั้น จึงไม่จำเป็นต้องทานยาคุมฉุกเฉินเข้าไปโดยไม่จำเป็นค่ะ เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ